24 dekabr kuni Pekin shahrida O‘zbekiston va Xitoy tashqi ishlar vazirliklari o‘rtasidagi siyosiy maslahatlashuvlarning navbatdagi raundi bo‘lib o‘tadi. Bu haqda O‘zbekiston TIV matbuot xizmati xabar bermoqda. Xabarda aytilishicha, unda O‘zbekiston tashqi ishlar vaziri o‘rinbosari Dilshod Axatov boshchiligidagi delegatsiya ishtirok etadi. Bugungi kunda O‘zbekiston va Xitoy o‘rtasidagi aloqalar yanada rivojlanib bormoqda. Xususan, Tashqi ishlar vazirligining Senatga bergan hisobotida aytilishicha, yaqin kunlarda Guanchjou shahrida O‘zbekiston Respublikasi konsulxonasi ochilishi kutilmoqda.